கேள்வி: மோல் பின்னம் பற்றி தகவல் சொல்.
பதில்: இரசாயனவியல், மோல் பின்னம் என்பது கலவையொன்றில் உள்ள குறிப்பிட்ட கூறுக்கும் கலவையிலுள்ள எல்லாக் கூறுகளுக்கும் இடையிலான விகிதமாகும். n_i என்பது குறிப்பிட்ட கூறின் அளவாகவும், n_{tot} என்பது கலவையிலுள்ள எல்லாக் கூறுகளினதும் அளவாகவும் இருப்பின், மோல்பின்னம் x_i ஆனது: :x_i = \frac{n_i}{n_{tot}} ஒரு கலவையிலுள்ள எல்லாக் கூறுகளினதும் மோல்பின்னங்களின் கூட்டுத்தொகை 1க்குச் சமனாகும்: :\sum_{i=1}^{N} n_i = n_{tot} ; \; \sum_{i=1}^{N} x_i = 1 மோல்பின்னம், அளவுப் பின்னம் எனவும் அழைக்கப்படும். இது எண் பின்னத்துக்குச் சமனாகும். எண் பின்னம் எனப்படுவது, குறிப்பிட்ட கூறொன்றின் மூலக்கூறுகளின் எண்ணிக்கை N_iக்கும், கலவையிலுள்ள எல்லா மூலக்கூறுகளின் எண்ணிக்கை N_{tot}க்கும் இடையிலான விகிதமாகும். மோல் பின்னம் கிரேக்கச் சிற்றெழுத்தான ''\chi'' (சை)யினால் குறிக்கப்படும். வாயுக்கலவைகளுக்கு yயை தூய மற்றும் பிரயோக இரசாயனவியலுக்கான சர்வதேச சங்கம் பரிந்துரைக்கிறது.